Guiden Datakilde, skærmbillede 1

På det første skærmbillede i guiden kan du angive navnet og beskrivelsen for datakilden og navnet på serveren, som kører med Microsoft® SQL Server™, hvortil datakilden skal tilsluttes.

Boksen Navn

Datakildenavnet, som benyttes af et ODBC-program, når det anmoder  om tilslutning til datakilden, f.eks. “Personale”. Datakildenavnet vises i dialogboksen ODBC-datakildeadministrator.

Boksen Beskrivelse

En valgfri beskrivelse af datakilden, f.eks. “Ansættelsesdato, lønoversigt og seneste personalevurdering”.

Boksen Server

Navnet på en Microsoft SQL Server på netværket. Hvis du markerer et servernavn i listen, er det ikke nødvendigt at foretage yderligere konfigurering. Hvis du skriver navnet på en server, som ikke eksisterer i SQL Server Client-konfiguration, kan du oprette et serveralias for det nye navn på næste skærmbillede i guiden.

Du kan skrive "(lokal)" i boksen Server, når du bruger samme computer som Microsoft SQL Server. Brugeren kan derefter tilslutte til den lokale kopi af Microsoft SQL Server, selvom der benyttes en version af Microsoft SQL Server, som ikke er på netværket.

Yderligere oplysninger om servernavne til forskellige netværkstyper finder du i Microsoft SQL Server-installationsdokumentationen i SQL Server Books Online.

Hvis du ikke har brug for flere oplysninger, end dem er angivet på dette skærmbillede, for at tilslutte til Microsoft SQL Server, kan du nu klikke på Udfør. Der benyttes standardindstillinger for alle attributterne, som er angivet på de øvrige skærmbilleder i guiden.


Guiden Datakilde, skærmbillede 2

På det andet skærmbillede i guiden kan du angive godkendelsesmetoden og avancerede klientindstillinger for Microsoft® SQL Server™. Desuden kan du angive det logon og den adgangskode, som ODBC-driveren til Microsoft SQL Server skal benytte ved tilslutning til Microsoft SQL Server, når datakilden konfigureres.

Alternativknappen Med Windows NT-godkendelse og anvendelse af logon-id til netværket

Angiver, at ODBC-driveren til Microsoft SQL Server skal anmode om en sikker (eller pålidelig) tilslutning til en Microsoft SQL Server, som kører under Microsoft Windows NT®. Når denne knap er markeret, benytter Microsoft SQL Server integreret logonsikkerhed til at oprette forbindelse til denne datakilde, uanset hvilken logonsikkerhedstilstand der er aktiveret på serveren. Eventuelle logon-id’er eller adgangskoder ignoreres. Microsoft SQL Server-systemadministratoren skal knytte dit netværks-id på Microsoft Windows® til et logon-id på Microsoft SQL Server.

Alternativknappen Med SQL Server-godkendelse og anvendelse af logon-id og adgangskode angivet af brugeren

Angiver, at ODBC-driveren til Microsoft SQL Server ikke anmoder om en sikker (eller pålidelig) tilslutning til en Microsoft SQL Server. Når denne knap er markeret, benytter Microsoft SQL Server standardlogonsikkerhed til at oprette forbindelse til denne datakilde. Du skal angive et logon-id og en adgangskode til Microsoft SQL Server ved alle anmodninger om tilslutning.

Knappen Klientkonfiguration

Starter dialogboksen til konfigurering af netværksbibliotek i SQL Server Client-konfiguration.

Hvis du har angivet et nyt navn i boksen Server på det første skærmbillede i guiden, vil det i denne dialogboks eventuelt være nødvendigt at tilføje en serveraliasindstilling med et navn, der skal være det samme, som det du angav i boksen Server på det første skærmbillede i ODBC-guiden. Aliasnavnet skal være det samme som det navn, du har angivet i boksen Server. I Microsoft SQL Server er det normalt ikke nødvendigt at indstille et serveralias. I de fleste tilfælde kan ODBC-driveren til Microsoft SQL Server oprette forbindelsen ud fra det standardindstillede netværksbibliotek og netværksnavnet, som er angivet i boksen Server på det første skærmbillede i guiden.

Klik på Klientkonfiguration, hvis tilslutningen skal benytte et andet netværksbibliotek end klientens standardindstillede netværksbibliotek. Du skal også klikke på Klientkonfiguration, hvis serverens faktiske netværksadresse skal angives for at opnå korrekt tilslutning. Ved brug af f.eks. TCP/IP-netværksbiblioteket vil det eventuelt være nødvendigt at angive adressen for serverens port og sokkel. Eller, hvis Microsoft SQL Server lytter på en pipe med et andet navn, vil det være nødvendigt at angive navnet på pipen ved den avancerede indstilling.

Yderligere oplysninger om konfigurering af klienter finder du i SQL Server Books Online.

Afkrydsningsfeltet Etabler forbindelse til SQL Server for at hente standardindstillingerne for supplerende konfigurationsindstillinger

Når dette felt er markeret, henter Microsoft SQL Server-driveren startindstillinger fra Microsoft SQL Server ud fra indstillingerne på de følgende skærmbilleder i guiden. Microsoft SQL Server-driveren tilslutter til den Microsoft SQL Server, som er navngivet i boksen Server på det første skærmbillede.

Når afkrydsningsfeltet ikke er markeret, benytter driveren standardindstillingerne som startindstillinger for indstillingerne på de følgende skærmbilleder i guiden.

Boksen Logon-id

Angiver det logon-id, som Microsoft SQL Server-driveren benytter ved tilslutning til Microsoft SQL Server, hvis Med SQL Server-godkendelse og anvendelse af logon-id og adgangskode angivet af brugeren er markeret. Dette gælder kun for tilslutningen for at afgøre serverens standardindstillinger og ikke for efterfølgende tilslutninger ved hjælp af datakilden, når den er oprettet.

Boksen Adgangskode

Angiver den adgangskode, som Microsoft SQL Server benytter ved tilslutning til Microsoft SQL Server, hvis Med SQL Server-godkendelse og anvendelse af logon-id og adgangskode angivet af brugeren er markeret. Dette gælder kun for tilslutningen for at afgøre serverens standardindstillinger og ikke for efterfølgende tilslutninger ved hjælp af den nye datakilde.

Både boksen Logon-id og boksen Adgangskode deaktiveres, hvis Med Windows NT-godkendelse og anvendelse af logon-id til netværket markeres, eller hvis Etabler forbindelse til SQL Server for at hente standardindstillingerne for supplerende konfigurationsindstillinger ikke markeres.


Guiden Datakilde, skærmbillede 3

På det tredje skærmbillede i guiden kan du angive standarddatabasen, driverens anvendelse af lagrede procedurer til at understøtte SQLPrepare, forskellige ANSI-indstillinger til brug for driveren, og om der skal benyttes en sekundær server.

Boksen Vælg en ny standarddatabase

Angiver navnet på standarddatabasen for generel tilslutning til denne datakilde. Når boksen ikke er markeret, foretages tilslutning til den standarddatabase, som er defineret for logon-id’et til serveren. Når boksen er markeret, tilsidesætter databasen, som er navngivet i boksen, standarddatabasen, som er defineret for logon-id’et. Hvis boksen Navn på vedhæftet database er navngivet som en primær fil, vedhæftes databasen, der er beskrevet af den primære fil, som en database ved hjælp af databasenavnet, der er angivet i boksen Vælg en ny standarddatabase.

Der opnås størst effektivitet ved at benytte standarddatabasen til logon-id fremfor at angive en standarddatabase i ODBC-datakilden.

Navn på vedhæftet database

Angiver navnet på den primære fil for en database, som kan vedhæftes. Denne database vedhæftes og benyttes som standarddatabase for datakilden. Angiv hele stien og filnavnet for den primære fil. Databasenavnet, som er angivet i boksen Vælg en ny standarddatabase, benyttes som navnet på den vedhæftede database.

Afkrydsningsfeltet Opret midlertidigt lagrede procedurer for forberedte SQL-sætninger, og annuller de lagrede procedurer

Når dette felt ikke er markeret, opretter driveren til Microsoft® SQL Server™ ikke lagrede procedurer til at understøtte ODBC-funktionen SQLPrepare. Når feltet er markeret, opretter driveren til Microsoft SQL Server midlertidigt lagrede procedurer til at understøtte ODBC-funktionen SQLPrepare. Dette afkrydsningsfelt og de tilhørende indstillinger gælder kun ved tilslutning til tidligere versioner af Microsoft SQL Server.

Alternativknappen Kun, når du afbryder forbindelsen

Angiver, at midlertidigt lagrede procedurer, som er oprettet for SQLPrepare, annulleres, når ODBC-funktionen SQLDisconnect  kaldes. Derved kan brugeren genanvende lagrede procedurer, hvis den samme SQL-sætning forberedes flere gange, og undgå spild ved annulleringen af de lagrede procedurer, mens programmet kører. Hvis denne indstilling markeres for et program, som kører i lang tid uden at afbryde forbindelsen, eller for et program, som afgiver en lang række SQLPrepare-kald, kan det medføre, at der akkumuleres midlertidigt lagrede procedurer.

Alternativknappen Når du afbryder forbindelsen og efter behov, mens du er tilsluttet

Angiver, at midlertidigt lagrede procedurer, som er oprettet for SQLPrepare, annulleres, når SQLDisconnect  kaldes, når SQLFreeHandle kaldes til sætningshandlen, når SQLPrepare eller SQLExecDirect kaldes for at behandle en ny SQL-sætning på den samme sætningshandle, eller når der kaldes en katalogfunktion. Der opstår et vist spild, fordi de midlertidigt lagrede procedurer annulleres, mens programmet kører, men dette forhindrer, at der akkumuleres midlertidigt lagrede procedurer for programmer, som kører i lang tid.

Afkrydsningsfeltet Brug ANSI-id’er i anførselstegn

Angiver, at der indstilles QUOTED_IDENTIFIERS, når ODBC-driveren til Microsoft SQL Server foretager tilslutning. Når dette felt er markeret, gennemtvinger Microsoft SQL Server ANSI-reglerne for anførselstegn. Dobbelte anførselstegn kan kun benyttes til id’er, såsom kolonne- og tabelnavne. Tegnstrenge skal omsluttes af enkelte anførselstegn:

SELECT "fo_id"

FROM "forfattere"

WHERE "fo_enavn" = 'O''Brien'

Når feltet ikke er markeret, støder programmer, som benytter id’er i anførselstegn, f.eks. værktøjet Microsoft Query i Microsoft Excel, på fejl, når de genererer SQL-sætninger med id’er i anførselstegn.

Afkrydsningsfeltet Brug ANSI-null-værdier, paddings og advarsler

Angiver, at ANSI_NULLS, ANSI_WARNINGS og ANSI_PADDINGS indstilles, når driveren til Microsoft SQL Server foretager tilslutning.

Når ANSI_NULLS er indstillet, gennemtvinger serveren ANSI-reglerne for sammenligning af kolonner med NULL. ANSI-syntaksen “IS NULL” eller “IS NOT NULL” skal benyttes til alle NULL-sammenligninger. Transact-SQL-syntaksen “= NULL” understøttes ikke.

Når ANSI_WARNINGS er indstillet, sender Microsoft SQL Server advarselsmeddelelser, hvis der opstår forhold, som bryder ANSI-reglerne, men ikke Transact-SQL-reglerne. Eksempler på sådanne fejl er dataafkortning ved eksekvering af en INSERT- eller UPDATE-sætning, eller når der optræder en null-værdi under en opsamlingsfunktion.

Når ANSI_PADDING er indstillet, sker der ikke automatisk fjernelse af efterfølgende tomme pladser på varchar-værdier og efterfølgende nuller på varbinary-værdier.

Afkrydsningsfeltet Brug den sekundære SQL Server, hvis den primære SQL Server ikke er tilgængelig

Angiver, at driveren til Microsoft SQL Server samler tilslutningsoplysninger til den sekundære server, når der tilsluttes til den angivne primære server, hvis der er defineret en sekundær server for den Microsoft SQL Server, som er angivet i datakilden. Hvis programmet mister forbindelsen til den primære Microsoft SQL Server, fjernes den aktuelle transaktion, og programmet forsøger at tilslutte til den primære Microsoft SQL Server igen. Hvis driveren registrerer, at den primære server ikke er tilgængelig, tilsluttes der automatisk til den sekundære server. Denne indstilling deaktiveres, hvis serveren ikke understøtter sekundærhandlinger.


Guiden Datakilde, skærmbillede 4

På det fjerde skærmbillede i guiden kan du angive det sprog, som skal benyttes til meddelelser i Microsoft® SQL Server™, tegnsætsoversættelse, og om driveren til Microsoft SQL Server skal benytte internationale indstillinger. Du kan desuden styre logføringen af forespørgsler, som kører i lang tid, og indstillinger for driverstatistik.

Boksen Vælg et nyt sprog i systemmeddelelser fra SQL Server

Hver enkelt Microsoft SQL Server kan have flere sæt systemmeddelelser, hvor de enkelte sæt er på hvert sit sprog (engelsk, spansk, fransk osv.). Hvis der er defineret en datakilde til en server med flere systemmeddelelsessæt, kan du angive det sprog, som skal benyttes til systemmeddelelser. Klik på det ønskede sprog i listen. Denne funktion er ikke tilgængelig, hvis der kun er installeret ét sprog på Microsoft SQL Server.

Afkrydsningsfeltet Udfør oversættelse af tegndata

Når dette felt er markeret, konverterer ODBC-driveren til Microsoft SQL Server ANSI-strenge, som sendes mellem klientcomputeren og Microsoft SQL Server ved hjælp af Unicode. Nogle gange konverterer ODBC-driveren til Microsoft SQL Server mellem tegntabellen på Microsoft SQL Server og Unicode på klientcomputeren. Dette kræver, at tegntabellen, som anvendes af Microsoft SQL Server, er en tegntabel, som er tilgængelig på klientcomputeren.

Når feltet ikke er markeret, oversættes specialtegn i ANSI-tegnstrenge ikke, når disse sendes mellem klientprogrammet og serveren. Hvis klienten benytter en ANSI-tegntabel (ACP), som er en anden end tegntabellen i Microsoft SQL Server, er der risiko for fejlfortolkning af specialtegn i ANSI-tegnstrenge. Hvis klienten benytter samme tegntabel til ACP som Microsoft SQL Server, fortolkes eventuelle specialtegn korrekt.

Afkrydsningsfeltet Brug internationale indstillinger ved visning af valuta, tal, datoer og klokkeslæt

Angiver, at driveren benytter klientcomputerens internationale indstillinger til formatering af valuta, tal, datoer og klokkeslæt i tegnoutputstrenge. Driveren benytter den internationale standardindstilling til logonkontoen i Microsoft Windows® 95 eller Microsoft Windows NT® for brugeren, som tilslutter til datakilden. Marker denne indstilling for programmer, som kun viser data, men ikke programmer, som behandler data.

Boksen Gem lange kørende forespørgsler i logfilen

Angiver, at driveren logfører alle forespørgsler, som varer længere end værdien Lang forespørgselstid. Forespørgsler, som kører i lang tid, logføres i den angivne fil. Du kan angive en logfil enten ved skrive det fulde sti- og filnavn i boksen eller klikke på Gennemse for at markere en logfil ved at navigere rundt i eksisterende filbiblioteker.

Boksen Lang forespørgselstid (millisekunder)

Angiver en tærskelværdi (i millisekunder) for logføring af forespørgsler, som kører i lang tid. Alle forespørgsler, som varer længere end det angivne tal i millisekunder, logføres.

Boksen Logfør ODBC-driverstatistik i logfilen

Angiver, at der logføres statistik. Statistikken logføres i den angivne fil. Du kan angive en logfil enten ved at skrive det fulde sti- og filnavn i boksen eller klikke på Gennemse for at markere en logfil ved at navigere rundt i eksisterende filbiblioteker.

Statistiklogbogen er en tabulatorsepareret fil, som kan analyseres i Microsoft Excel eller et andet program, som understøtter tabulatorseparerede filer.


Dialogboksen SQL Server Logon

ODBC-driveren til Microsoft® SQL Server™ viser dialogboksen SQL Server Logon, når du kalder en ODBC-tilslutning og ikke angiver tilstrækkelige oplysninger til, at driveren kan tilslutte til en Microsoft SQL Server.

Når dialogboksen SQL Server Logon vises første gang, indeholder den kun følgende:

Boksen Server eller navnet på datakilden.

Afkrydsningsfeltet Anvend en pålidelig forbindelse.

Boksen Logon-id.

Boksen Adgangskode.

Knapperne OK, Annuller og Indstillinger.

Hvis du klikker på knappen Indstillinger, udvides dialogboksen med gruppen Indstillinger:

Boksen Database

Boksen Sprog

Boksen Programnavn

Boksen Arbejdsstation-id

Boksen Server

Navnet på en Microsoft SQL Server på netværket, som du er tilkoblet. Hvis du markerer et servernavn i listen, er det ikke nødvendigt at foretage yderligere konfigurering. Hvis du skriver et servernavn, skal dette være en avanceret indstilling i værktøjet SQL Server Client-konfiguration eller netværksnavnet på en server, som kører Microsoft SQL Server. Denne boks erstattes med datakildenavnet (DSN), hvis du har angivet et DSN for at tilslutte.

Du kan skrive "(lokal)" i boksen Server, når du bruger samme computer som Microsoft SQL Server. Brugeren kan derefter tilslutte til den lokale kopi af Microsoft SQL Server, selvom der benyttes en version af Microsoft SQL Server, som ikke er på netværket.

Yderligere oplysninger om servernavne til forskellige netværkstyper finder du i Microsoft SQL Server-installationsdokumentationen i SQL Server Books Online.

Afkrydsningsfeltet Anvend en pålidelig forbindelse

Når dette felt er markeret, anmoder ODBC-driveren til Microsoft SQL Server om en sikker (eller pålidelig) tilslutning til en Microsoft SQL Server, som kører under Microsoft Windows NT®. Når feltet er markeret, benytter Microsoft SQL Server integreret logonsikkerhed til at oprette forbindelse til denne datakilde, uanset hvilken logonsikkerhedstilstand der er aktiveret på serveren. Eventuelle logon-id’er eller adgangskoder ignoreres. Microsoft SQL Server-systemadministratoren skal knytte dit netværks-id på Microsoft Windows® til et logon-id på Microsoft SQL Server.

Når afkrydsningen er fjernet, benytter Microsoft SQL Server standardlogonsikkerhed til at oprette forbindelse til denne datakilde. Du skal angive et logon-id og en adgangskode ved alle anmodninger om tilslutning.

Boksen Logon-id

Angiver det logon-id til Microsoft SQL Server, som skal benyttes til tilslutning, hvis Anvend en pålidelig forbindelse ikke er markeret. Hvis Anvend en pålidelig forbindelse markeres, deaktiveres boksen Logon-id.

Boksen Adgangskode

Angiver adgangskoden til logon-id’et til Microsoft SQL Server, som benyttes til tilslutning, hvis Anvend en pålidelig forbindelse ikke er markeret. Hvis Anvend en pålidelig forbindelse markeres, deaktiveres boksen Adgangskode.

Boksen Database

Angiver standarddatabasen, som skal benyttes til tilslutning. Når boksen er markeret, tilsidesætter databasen, som er navngivet i boksen, standarddatabasen, der er defineret for logon til serveren. Hvis der ikke angives en database, benyttes standarddatabasen, der er defineret for logon til serveren, til tilslutningen.

Boksen Sprog

Angiver det sprog, som skal benyttes til systemmeddelelserne på Microsoft SQL Server. Sproget skal være installeret på Microsoft SQL Server. Det angivne sprog tilsidesætter det standardindstillede sprog for logon til serveren. Hvis der ikke angives et sprog, benytter tilslutningen det standardindstillede sprog til logon.

Boksen Programnavn

Angiver (valgfrit) det programnavn, som skal lagres i kolonnen program_name i rækken til denne tilslutning i master.dbo.sysprocesses.

Boksen Arbejdsstation-id

Angiver (valgfrit) det arbejdsstation-id, som skal lagres i kolonnen hostname i rækken til denne tilslutning i master.dbo.sysprocesses.